28.06.2007 14:40   Kirjale andsid allkirja Toomas Savi Eestist, Dariusz Rosati Poolast, Zsolt Becsey Ungarist, Margarita Starkeviciute Leedust, Guntars Krasts Lätist, Miloš Koterec Slovakkiast, Oldřich Vlasák Tšehhi vabariigist, Kristian Vigenin Bulgaariast ja Maria Petre Rumeeniast, teatas Savi assistent.    "Eurole ülemineku kriteeriumid töötati välja 16  aastat tagasi oluliselt erinevates majanduslikes ja poliitilises oludes," selgitas Savi pressiteates.    Tema sõnul võeti siis aluseks toonaste liikmesriikide küllaltki sarnased majandusnäitajad, kuid 2004. ja 2007. aastal liitunud riikide majanduskasv on olnud niivõrd kiire, et kaasnenud inflatsioon ei mahu seatud raamidesse.    Savi arvates on ebaselge, miks on inflatsioonikriteeriumi aluseks võetud kolme kõige väiksema inflatsiooniga liikmesriigi keskmine, mida on lubatud ületada 1,5  protsendipunkti võrra.    "Õnneks on algava valitsustevahelise konverentsi raames võimalik jõuda uutele kokkulepetele, mis arvestavad praeguse olukorraga, " märkis ta.    Kiri saadeti ka Euroopa Komisjoni presidendile Jose Manuel Barrosole, Euroopa Komisjoni majandus- ja rahandusvolinikule Joaquín Almuniale ning järgmisele Euroopa Liidu Ministrite Nõukogu eesistujale, Portugali peaministrile José Sócrates Carvalho Pinto de Sousale.